recursal/SuperWikiNEXT-32B huggingface dataset:
Tekojärven käärmemäinen muoto on antanut sille kutsumanimen *The Magic Dragon*, "maaginen lohikäärme".
Bagnell-pato tekojärven alajuoksulla.
**Lake of the Ozarks** on suuri tekojärvi Yhdysvaltojen Missourin osavaltion keskiosissa, Ozark-ylängön pohjoisosassa. Se saatiin aikaan 1930-luvun alussa patoamalla Missouri-joen sivujoki Osage sähköntuotantoa varten. Osaksi tekojärveä ovat muuttuneet myös Osageen virtaavat pienemmät joet Niangua River, Grandglaize Creek ja Gravois Creek. Jokien reittejä myötäilevä, mutkitteleva ja sokkeloinen allas tarjoaa suuren määrän rantaviivaa, joten siitä on tullut suosittu vapaa-ajankohde. Sen rannoilla on yli 70 000 loma-asuntoa.

Valmistumisensa aikaan vuonna 1931 Lake of the Ozarks oli Yhdysvaltojen suurin ja koko maailman suurimpia tekoaltaita. Sen kokonaispinta-ala on 240 neliökilometriä, rantaviivaa on pari tuhatta kilometriä ja altaan suurin pituus on 145 kilometriä. Valuma-alueen koko on 36 000 neliökilometriä.

Samankaltaisia, myöhemmin padottuja tekojärviä Missourissa ovat Pomme de Terre Lake (1961) ja Truman Lake (1979).

Järvi populaarikulttuurissa
---------------------------

Netflix-suoratoistopalvelun rikossarjan *Ozark* (2017–) tarina sijoittuu Lake of the Ozarksin alueelle, joskin kuvaukset tehtiin pääosin Georgian osavaltion Lake Allatoonassa.

Lähteet
-------

1. ↑  Lake of the Ozarks, Britannica.com. Viitattu 1.8.2017.

Aiheesta muualla
----------------

* Kuvia tai muita tiedostoja aiheesta **Lake of the Ozarks** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lake of the Ozarks
**Kalle Bask** (s. 19. lokakuuta 1982 Helsinki) on suomalainen kilpapurjehtija. Hän sijoittui Lontoon 2012 kesäolympialaisissa Lauri Lehtisen kanssa seitsemänneksi.

Bask on kilpaillut Optimistijolla-, E-jolla-, 470- ja 49er-luokissa. 49erissa hän kilpaili ensin Janne Uusi-Autin kanssa ja vuodesta 2009 lähtien Lauri Lehtisen gastina. Lehtinen ja Bask sijoittuivat MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.

Bask lopetti kilpauransa vuonna 2014. Hän edusti Nyländska Jaktklubbenia ja häntä valmensi Jan Thorström.

Lähteet
-------

* Suomen purjehdusjoukkue Lontoon 2012 olympialaisissa (Arkistoitu sivu Internet Archivessa) Suomen Olympiakomitea. Viitattu 24.7.2012.
* Suomen purjehdusjoukkueen tulokset Lontoon 2012 olympialaisissa (Arkistoitu sivu Internet Archivessa) Suomen Olympiakomitea. Viitattu 13.8.2012.

### Viitteet

1. ↑  Suomen olympiapurjehtija lopettaa kilpauransa *yle.fi*.  13.2.2014. Yle. Viitattu 14.3.2014.
Mikroskooppikuva peipin (*Lamium* sp.) epidermistä joka on uloin solukerros kuvassa vasemmalla.
**Epidermi** eli **päällysketto** on kasveilla sen ulkopintoja peittävä solukerros eli se toimii ulkopintojen rajoitussolukkona. Epidermi on tavallisesti vain yhden solukerroksen paksuinen ja siinä voi kasvinosasta riippuen olla erilaisia ulokkeita, kuten esimerkiksi karvoja.

Kehittyvän juuren epidermiä kutsutaan nimellä **ritsodermi**. Juurten kasvaessa ritsodermi kuluu kuitenkin pois ja korvautuu eksodermillä eli ulkoketolla. Eksodermiin muodostuu usein korkkia ja siitä voi kehittyä korkkikuori. Lehdissä epidermi tyypillisesti säilyy ja sen pinnalla on kasvilajista riippuen paksuudeltaan vaihteleva kutikula.

Epidermin alla voi olla lisäksi hypodermi eli epiderminalainen solukerros.

Lähteet
-------

1. ↑  Tieteen termipankki (päällysketto) *Tieteen termipankki*. Viitattu 9.4.2017.
2. ↑  Tieteen termipankki (hypodermi) *Tieteen termipankki*. Viitattu 9.4.2017.

Aiheesta muualla
----------------

* Kuvia tai muita tiedostoja aiheesta **Epidermi (kasvitiede)** Wikimedia Commonsissa
**Luonnollinen kieli** on kieli, jolla ihmiset yleisesti kommunikoivat keskenään ja joka on kehittynyt ja siirtynyt sukupolvelta toiselle osana normaalia sosiaalista kanssakäymistä. Tällaista kieltä kutsutaan *luonnolliseksi* erotukseksi toisaalta formaaleista kielistä (kuten ohjelmointikielet), toisaalta keinotekoisista kielistä (kuten esperanto).

Luonnollinen kieli on "luonnollista" kolmessa eri mielessä: 1) Kieli on syntynyt ja kehittynyt luonnollisesti tuhansien vuosien ajan ja muovautunut sellaiseksi, mikä kulloinkin on tarkoituksenmukaista; 2) Ihmislapsi on omaksunut kielen luontaisesti, ilman muodollista opetusta, kanssakäymisessä muiden ihmisten kanssa; ja 3) Ihmiset käyttävät kieltä yhteydenpitovälineenä ja hahmottavat sen avulla ympäröivän maailman verbaalisesti ja/tai viittoen.

Luonnollisia kieliä ovat paitsi verbaaliset myös viitotut kielet, jotka ovat syntyneet ja kehittyneet kuurojen keskuudessa. Kaikilla luonnollisilla kielillä on oma sanastonsa tai viittomistonsa ja rakenteensa eli kielioppinsa. Toisaalta jokainen yksittäinen luonnollinen kieli muuttuu vääjäämättömästi aikojen kuluessa käyttäjiensä keskuudessa, ja siitä syntyy samaan kieleen eri murteita. Useita kieliä käyttävät monikieliset ihmiset saattavat puolestaan yhdistellä myös eri kieliryhmiin kuuluvien kielten sanastoja ja rakenteita toisiinsa. Näin kielten kontakteista voi syntyä aikojen kuluessa luonnollisia kontaktikieliä, pidgineitä.

Lähteet
-------

1. ↑  Tommi Jantunen: Kielitieteellisen tutkimuksen lähtökohdista (pdf) *users.jyu.fi*. Viitattu 8.1.2009.
2. ↑  Karlsson, Fred: *Yleinen kielitiede*, s. 2. Helsinki: Yliopistopaino, 1999. ISBN 951-570-417-0.
3. ↑  Anhava, Jaakko: *Maailman kielet ja kielikunnat*. Gaudeamus, 1998. ISBN 951-662-734-X.  *lähde tarkemmin?*
**Turkinajokoira** (*Türk Kopoyları*, *Zağar*) on turkkilainen koirarotu, joka on nykyisin vaarassa kuolla sukupuuttoon muihin rotuihin risteyttämisen takia.

Ulkonäkö
--------

Turkinajokoira on keskikokoinen ja väritykseltään useimmiten ruskea mustin merkein, musta ruosteenruskein merkein (black & tan) tai kolmivärinen (tricolour). Siitä on olemassa kaksi eri muunnosta, sileä- ja karkeakarvainen. Jälkimmäinen kuuluu ajokoirien ns. *barak*-tyyppiin, joista eräs toinen samantyyppinen rotu on esimerkiksi bosnianajokoira.

Alkuperä
--------

Turkinajokoiran alkuperä on Keski-Aasian Horasanissa, Afganistanissa ja Iranissa, joiden alueille sitä kasvatti alun perin ajo- ja jäljestyskoiraksi turkkilainen oghuz-kansa. He toivat sen myöhemmin Anatoliaan, ja sen nykyinen kotialue on pääasiassa Manisassa ja läntisiin Taurusvuoriin kuuluvalla Bozdağ-vuorella. Keski-Anatolian, Egean ja Itä-Traakian alueilla on kullakin omat paikallismuunnoksensa. *Zağar* tarkoittaa turkin kielellä ajokoiraa tai pointteria, ja rodun tehtävänä on kaniinin ja villisian metsästys.

Lähteet
-------

### Viitteet

1. 1 2 3 4 5  Turkin Kennelliitto
2. 1 2

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: tr:Zağar
**Saksa Brothers** on viiden veljeksen Miehikkälässä 1969 perustama laulu ja soitinyhtye. Yhtye voitti suomenmestaruuden Nuorison Taidetapahtumassa Jyväskylässä tanssiyhtyeiden sarjassa 1972. Saksa Brothers on tehnyt kolme LP levyä, jotka kaikki pohjautuivat pääosin veljesten omiin sävellyksiin ja sanoituksiin.

Ensimmäinen "Rankka päivä" MMLP-9 julkaistiin Jukka Kuoppamäen Satsanga levy-yhtiön tuottamana vuonna 1974. Tuolta levyltä nousi radiosoittojen suosikeiksi veljesten omat kappaleet Koulupoika ja Rankka päivä, sekä Seppo Paakkunaisen sävellys ja Jussi Saksan sanoitus Rakkauden laulu sekä Jukka Kuoppamäen Rakkautta ensi kertaa.

Seuraavan pitkäsoittolevyn SBLP001 veljekset tuottivat itse ja sen nimeksi tuli yksinkertaisesti "Saksa Brothers". Levy äänitettiin samaisessa Microvox studiossa Lahdessa 27-29. heinäkuuta 1976. Levyn kaikki kappaleet olivat Jussin sävellyksiä sekä sanoituksia ja Harrin sovittamia. Levyn ehkä soitetuin kappale radiossa oli englanninkielinen Is It Love. 

Yhtyeen kolmas SBC-015-LP-levy "Myötätuuleen" äänitettiin vasta kahdeksaa vuotta myöhemmin veljesten omassa SBC-Farm studiossa vuonna 1984. Tuolta levyltä suosituimmiksi nousivat kappaleet Kaikki uudelleen, Vihreä maa ja Myötätuuleen, kaikki veljesten omia kappaleita.

Yhtye keikkaili aktiivisesti ympäri Suomea aina vuoteen 1985 asti. Aktiiviuran aikana yhtye toimi myös taustabändinä useille suomalaisille huippuartisteille, kuten esimerkiksi Tapani Kansa, Lea Laven, Paula Koivuniemi, Katri Helena, Berit, Jukka Kuoppamäki, Eini, Meiju Suvas, Reijo Taipale, Matti Esko ym. 

Veljekset harrastavat edelleen musiikkia, mutta esiintyvät harvemmin ja pienemmissä kokoonpanoissa.

Yhtyeen jäsenet
---------------

* Harri Pekka Ilari Saksa (s. 22 heinäkuuta 1953), trumpetti, kosketinsoittimet ja laulu.
* Jussi Kalervo Saksa (s. 25. kesäkuuta 1955), saksofoni ja laulu.
* Sakari Voitto Valentin Saksa (s. 18. helmikuuta 1957), basso ja laulu.
* Arto Olavi Saksa (s. 10. helmikuuta 1959), rummut ja laulu.
* Reijo Kullervo Saksa (s. 24. elokuuta 1960), kitara ja laulu.

Lähteet
-------

 (Arkistoitu – Internet Archive)  

 (Arkistoitu – Internet Archive)

Aiheesta muualla
----------------

*
**Mansour Seck** (s. 1955 Podor) on senegalilainen laulaja ja kitaristi. Hänet tunnetaan kansainvälisesti parhaiten läheisestä yhteistyöstään muusikko Baaba Maalin kanssa.

Seck on sokea. Hän syntyi grioottiperheeseen ja ystävystyi läheisesti Baaba Maalin kanssa jo lapsena. Hän oppi soittamaan hoddun kaltaisia perinteisiä soittimia, mutta koki itselleen läheisemmäksi kitaran. Seck oli vuonna 1977 mukana perustamassa Baaba Maalin ja Mbassou Niangin kanssa Yeli Taaré Fouta -nimistä perinteisen musiikin kokoonpanoa. Seck lähtikin Maalin kanssa ensimmäiselle kiertueelleen Länsi-Afrikassa vuonna 1977. Tänä aikana hän opetti Maalille grioottiperinteitä. Vuonna 1981 Maal muutti Pariisiin; hän kutsui Seckin luokseen, ja nämä esiintyivät siellä yhdessä. Kaksikko palasi Senegaliin vuonna 1984.

Seck jatkoi työskentelyä Baaba Maalin kanssa tämän yhtyeessä Daande Lenol, joka on elektroniikkaa hyödyntävä, mutta myös perinteisiä soittimia käyttänyt moderni kokoonpano. Seck on esiintynyt lähes kaikilla Maalin albumeilla. Vuonna 1984 hän äänitti Maalin kanssa tunnetun albumin *Djam Leelii*, joka julkaistiin vuonna 1989. Ousmane Hamady Diopin kanssa Seck teki albumit *N'der Fouta Tooro Vol. 1* (1994) ja *N'der Fouta Tooro Vol. 2* (1995). Seck on tehnyt myös sooloalbumeita.

Lähteet
-------

1. 1 2 3 4 5  Mansour Seck Frank Bessem's Musiques d'Afrique, viitattu 15.1.2023
2. 1 2 3 4 5 6  Mansour Seck AllMusic, viitattu 15.1.2023


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Luonnollinen suku** on henkilöitä tarkoittavien sanojen suku kielissä, kuten saksassa, joiden kieliopillisiin sukuihin kuuluvat feminiini ja maskuliini. Saksan kielessä lähes kaikilla henkilöitä tarkoittavilla sanoilla on luonnollinen suku, toisin sanoen miehiä tarkoittavilla maskuliini ja naisia tarkoittavilla feminiini. Saksan maskuliinin epämääräinen artikkeli on *ein* ja määräisen *der*, feminiinin epämääräinen *eine* ja määräinen *die*. Esimerkiksi sanotaan *der Mann* (mies) ja *die Frau* (rouva, nainen). Säännöstä on poikkeuksia, esimerkiksi *das Mädchen* (tyttö, kolmas suku, neutri, jonka epämääräinen artikkeli on *ein* ja määräinen *das*, sillä kaikki *-chen* -loppuiset substantiivit ovat neutreja) ja *die Schildwache* (vartiosotilas).

Muilla kuin henkilöitä tarkoittavilla sanoilla ei ole luonnollista sukua, kun niillä ei ole sukupuolta. Vieraskielisen, joka opettelee kyseisenlaista kieltä, on siksi opeteltava useimpien sanojen suvut ulkolukuna.

Osasta niistä kielistä, joissa aikaisemmin on ollut maskuliini ja feminiini, nämä ovat kadonneet. Ruotsissa tämä on tapahtunut niin, että ne ovat sulautuneet yhteen ja neutri jäänyt erilliseksi (*ett*-suku), englannissa niin, että koko sukujärjestelmä on kadonnut. Myös näissä kielissä tehdään kuitenkin yksikön kolmannen persoonan pronominissa (hän) ero miesten ja naisten välille, ruotsissa miehestä *han* ja naisesta *hon*, englannissa miehestä *he* ja naisesta *she*. Maskuliinin ja feminiinin katoaminen on näissä kielissä johtanut siihen, että sana voidaan määrittää maskuliiniksi tai feminiiniksi vain sukupuolen perusteella. Tämän takia näitä pronomineja käytetään ruotsissa ja englannissa ainoastaan henkilöistä, esineistä englannissa sanotaan *it* ja ruotsissa *det*. Sen sijaan saksassa *hän*-sanoja (miehestä *er*, naisesta *sie*), käytetään vieläkin myös esineistä, maskuliineista *er* ja feminiineistä *sie*. Neutrien vastaava pronomini on *es*.
Tour Saint-Jacques
**Tour Saint-Jacques** (*Pyhän Jaakobin torni*) on historiallinen torni Pariisin keskustassa 4. arrondissementin alueella, Rue de Rivoli -kadun varrella sijaitsevassa pienessä puistossa. Tornin korkeus on 52 metriä.

Torni kuului alkujaan Pariisin teurastajien killan omistamaan Saint-Jacques-de-la-Boucherie-nimiseen kirkkoon. Torni rakennettiin Jean de Félinin johdolla vuosina 1508–1522 ja se edustaa gotiikkaan kuuluvaa niin sanottua flamboyant-tyyliä, jota myös itse kirkon oletetaan edustaneen. Itse kirkko purettiin Ranskan vallankumouksen jälkimainingeissa vuonna 1797. Torni restauroitiin paroni Haussmannin aikana 1800-luvulla, jolloin sitä tukemaan rakennettiin jalusta ja sen alimpaan kerrokseen lisättiin arkadit.

Tornin yhteydestä purettu Saint-Jacquesin kirkko oli varhaiskeskiajalta lähtien osa Euroopan halki kulkenutta Pyhän Jaakobin pyhiinvaellusreittiä. Yhdessä 78 muun rakennuksen kanssa Tour Saint-Jacques on kuulunut vuodesta 1998 Unescon maailmanperintöluettelon kohteeseen nro 868, "Santiago de Compostelan pyhiinvaellusreitit Ranskassa".

Tiedemies Blaise Pascal suoritti 1600-luvulla tornissa ilmanpaineen mittaamiseen liittyneitä kokeita. Tämän muistoksi tornin juurella on nykyään Pascalin patsas. Toinen patsas esittää Pyhää Jaakobia, jolle kirkko oli omistettu.

Lähteet
-------

1. 1 2  Martina Padberg: *Taide & Arkkitehtuuri: Pariisi* (suom. Tapani Kilpeläinen), s. 63. Tandem Verlag (h. f. ullmann) 2007. Alkuteos *Kunst & Architektur Paris*.
2. ↑  Routes of Santiago de Compostela in France: Maps (englanniksi) UNESCO. Viitattu 15.1.2016.
3. ↑  Tour Saint-Jacques (englanniksi) Parisinfo.com. Viitattu 15.1.2016.

Aiheesta muualla
----------------

* Kuvia tai muita tiedostoja aiheesta **Tour Saint-Jacques** Wikimedia Commonsissa
**Shinichi Mochizuki** (jap. 望月新一, *Mochizuki Shin’ichi*; s. 29. maaliskuuta 1969 Tokio, Japani) on japanilainen matemaatikko. Hän työskentelee Kioton yliopistossa.

Mochizuki suoritti tohtorin tutkinnon Princetonin yliopistossa kesäkuussa 1992. Hän on työskennellyt Kioton yliopiston RIMS-tutkimuslaitoksen professorina helmikuusta 2002 lähtien. Sitä ennen hän toimi laitoksen apulaisprofessorina, johon virkaan hänet nimitettiin elokuussa 1996. Uransa aikana Mochizuki on selvittänyt erittäin vaikeita matemaattisia ongelmia. Omilla kotisivuillaan hän käyttää itsestään nimitystä "inter-universaali geometrikko".

Elokuussa 2012 Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa konjektuurin. Todistuksen hyväksymisen tai hylkäämisen arvioidaan kuitenkin olevan hyvin pitkäkestoinen prosessi, sillä Mochizuki käytti työssään kokonaan uusia matemaattisia käsitteitä ja menetelmiä. Hän lähestyi ongelmaa elliptisiä käyriä koskevan teorian kautta.

Lähteet
-------

1. 1 2  Mochizuki, Shinichi: Curriculum Vitae *Kurims.kyoto-u.ac.jp*. Viitattu 20.9.2012. (englanniksi)
2. 1 2 3  Ball, Philip: Proof claimed for deep connection between primes *Nature.com*.  20.9.2012. Nature Publishing Group. Viitattu 19.9.2012. (englanniksi)
3. 1 2  Leino, Raili: Yksi matematiikan suurista ongelmista on ehkä ratkaistu – mutta kuka ymmärtää 500-sivuista todistusta? *Tekniikkatalous.fi*.  15.9.2012. Talentum Oyj.  Arkistoitu 19.9.2012. Viitattu 20.9.2012.
4. 1 2  Ryall, Julian: World's most complex mathematical theory 'cracked' *Telegraph.co.uk*.  19.9.2012. Telegraph Media Group Limited. Viitattu 20.9.2012. (englanniksi)

Aiheesta muualla
----------------

* Shinichi Mochizukin kotisivut (japaniksi)
* Shinichi Mochizukin kotisivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Alankomaat

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Muut | 
* IdRef

 |

 |
**Parkanon kotiseutumuseo** sijaitsee Parkanon kirkon kupeessa, vuonna 1890 valmistuneessa viljamakasiinissa. Hahkamäen, Ylisen ja Käenmäen talojen mailta louhittiin graniittia kellotapulia varten, erehdyksessä sitä tuli liian paljon, joten siitä riitti viljamakasiinin rakentamiseen ja vielä kirkkomaan aidaksikin. Rakennuksen sisäpuolen seinät on tehty parkanolaisesta punahongasta, jotka ovat aikaisemmin olleet viljalaareina, hirsien välistä rapsahtelee vieläkin jyviä. 1950-luvulla tehty museoesineiden keräys oli onnistunut, toistatuhatta esinettä luetteloitiin ja museo avattiin yleisölle vuonna 1958. Parkanon kotiseutumuseossa kävijä pääsee tutustumaan paikkakunnan erilaisiin ammatteihin, historiallisiin henkilöihin ja kirkolliseen elämään. Kotimuseon alakerrassa sijaitsevat kaksi huonetta on sisustettu parkanolaiseksi kamariksi ja tuvaksi. Museossa esitellään parkanolaisia paikallisia perinteitä ja siellä voi nähdä muun muassa parkanolaiseen tuvan, kamarin ja työvälineitä. Eräänä museon erikoisuutena nähtävillä on pitäjän kätilön käyttämät välineet. Museon yläkerrasta löytyy laaja kokoelma Parkanon kirkon vanhaa esineistöä, joka on saatu Parkanon seurakunnalta lahjoituksena, kuten kristallikruunu, erikoinen virsitynnyri ja kellotapulin katolla ollut kullattu risti. Yläkerrassa on myös nähtävillä kokoelmiin kuuluvat suutari Hilja Mäkisen työvälineet. Kokonaisuuteen kuuluu myös Parkanon Parooni Gustaf Wrede af Elimälle omistettu osio. Värikäs persoona on hyvin tunnettu paikkakunnalla ja valtakunnallisestikin, metsänhoitajana toiminut aatelismies muistetaan erikoisesta tyylistään ja persoonastaan. Wrede tunnettiin aktiivisena suojeluskuntalaisena ja hän meriitteihinsä kuuluu muun muassa Suomen hirvikannan pelastaminen romahtamiselta salametsästäjien toimesta. Opetusministeriön apurahan turvin hirviä saatiin sijoitettua vartioituun aitaukseen ja parin vuoden kuluttua hirvikanta oli kasvanut ja eläimet vapautettiin.

Lähteet
-------

1. ↑  Parkanon kotiseutumuseo  7.4.2009. Parkanon kaupunki.
2. ↑  Parkanon kotiseutumuseo ja paikallinen paroni Gustaf Wrede af Elimä *Jälkipeli.net*.  30.6.2022.


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Parkanon kotiseutumuseo (Q116754897)ohje |
| --- |
|  |
| esiintymä kohteesta | kotiseutumuseo |
|  |
| valtio | Suomi |
|  |
| sijaitsee hallinnollisessa yksikössä | Parkano |
|  |
| katuosoite | Kirkkopolku 1, 39700 Parkano |
|  |
| koordinaatit | 62°00′47″N 23°01′20″E﻿ / ﻿62.01305°N 23.02225°E﻿ / 62.01305; 23.02225 |
|  |
|  |

 |
**Paavo Juhani Kause** (22. kesäkuuta 1934 Eura – 18. lokakuuta 2006 Pori) oli suomalainen metsänhoitaja, maanviljelijä ja yritysjohtaja, joka sai metsäneuvoksen arvonimen.

Kausen vanhemmat olivat talousneuvos Yrjö Vihtori Kause ja Lempi Mäkitalo ja puoliso vuodesta 1960 kuvataiteilija Siiri Helena Kuuri-Riutta. Sahayrittäjä Wihtori Kause oli hänen isoisänsä. Juhani Kause oli osakas, metsänhoitaja ja toimitusjohtaja Kause Oy:ssä, jonka perustivat hänen isänsä ja setänsä. Juhani Kause tuli yhtiön palvelukseen vuonna 1960, valmistuttuaan metsänhoitajaksi Helsingin yliopistosta. Isänsä jälkeen yhtiön toimitusjohtajaksi hän ryhtyi vuonna 1964. Kun Kause Oy myytiin vuonna 1980 Rosenlewille, Juhani Kausesta tuli päätoiminen maanviljelijä Porin Kyläsaaressa, josta hän oli hankkinut maatilan jo vuonna 1961. Juhani Kause vaikutti merkittävästi Porin kunnalliselämässä. Porin kaupunginvaltuuston jäseneksi hän tuli ensimmäisen kerran Kokoomuksen edustajana vuonna 1967 ja Porin kaupunginhallituksessa hän toimi 1979–1996. Kausella oli myös useita muita alueellisia ja valtakunnallisia luottamustehtäviä. Metsäneuvoksen arvonimen hän sai vuonna 1993.

Lähteet
-------

1. 1 2  Paavo Juhani Kause *Geni*. Viitattu 18.5.2022.
2. 1 2  Juhani Kause *Biografiasampo*. Viitattu 18.5.2022.
**Martin Zaťovič** (s. 25. tammikuuta 1985 Přerov) on tšekkiläinen jääkiekkoilija, joka pelaa Tšekin Extraliga-joukkue HC Kometa Brnossa. Pelipaikaltaan 180 senttimetriä pitkä, 92 kilogrammaa painava ja vasemmalta laukova Zaťovič on hyökkääjä. Hän kuuluu myös Tšekin jääkiekkomaajoukkueeseen.

Ura
---

### Seurajoukkueura

Zaťovič aloitti pääsarjauransa vuonna 2005 Tšekin Extraligan HC Karlovy Varyssa, jossa hän pelasi yhdeksän kautta, josta kahtena viimeisenä hän toimi kapteenina. Yhteensä otteluita kertyi pudotuspelit mukaan lukien 381, joissa syntyi tehopisteet 88+72=160. Kaudeksi 2014–2015 Zaťovič siirtyi KHL-liigan Lada Toljattiin, jossa hän pelasi ensimmäisellä kaudellaan 58 ottelua ja teki tehot 12+8=20.

### Maajoukkueura

Zaťovič debytoi Tšekin jääkiekkomaajoukkueessa kaudella 2013–2014. Hän oli mukana myös vuoden 2014 MM-kilpailuissa Valko-Venäjällä, jossa hän teki kolmessa ottelussa yhden maalin. Zaťovič kuuluu Tšekin joukkueeseen myös MM-kotikisoissa 2015.

Lähteet
-------

1. 1 2 3 4  Martin Zaťovič *Elite Prospects*. Everysport Media Group AB.  (englanniksi)
**Juhani Kivelä** (s. 1. maaliskuuta 1934 Nokia) on suomalainen metsänhoitaja, hallintotieteiden ja valtiotieteiden tohtori sekä emeritusvaltiosihteeri.

Elämä ja ura
------------

Juhani Kivelä on toiminut Valtiovarainministeriön hallinnollisena alivaltiosihteerinä (1989–1999), Elinkeinoelämän valtuuskunnan EVAn, johtajana ja varatoimitusjohtajana (1980–89), Rantaloma/Rantasipi Oy:n toimitusjohtajana (1965–80), Metsähallituksen Viitasaaren hoitoalueen apulaismetsänhoitajana (1963–65), Yhtyneet Paperitehtaat Oy:n hankintametsänhoitajana (1961–62) ja Kansallisosakepankki KOP:n Viitasaaren konttorin johtajana (1959–61).

Juhani Kivelän hallintotieteen alan väitöskirja *Valtiokonsernin talousohjauksen tila – tuki vai taakka?* julkaistiin Tampereen yliopistossa 2010. Hän jatkoi tutkimustyötään ja hänen toinen väitöskirjansa *Hiljainen hälytys – Yhteiskunnan häiriötilanteiden hallinnan tila vuosina 2012–2014", valtiotieteen alalta, julkaistiin Helsingin yliopistossa 2016.*

Kivelän harrastuksia ovat olleet partio ja suunnistus, hiihto ja pyöräily. Hänellä on suunnistuksessa kaksi nuorten Suomen viestimestaruutta vuosilta 1951 ja 1952.

Juhani Kivelän isä oli kansanedustaja ja Mannerheim-ristin ritari Eero Kivelä, veli emeritus puoluesihteeri Pekka Kivelä ja poika on Sitran johtaja  Antti Kivelä.

Lähteet
-------

1. ↑  Hiljainen hälytys, Juhani Kivelän kotisivut (arkistoitu versio) *ejuhanikivela.fi*.  Arkistoitu 30.3.2019. Viitattu 10.12.2018.
2. ↑  Väitös: Suomen sisäisen turvallisuuden hallinta ei ole ajan tasalla  22.2.2016. Helsingin Sanomat. Viitattu 10.12.2018.

Kirjallisuutta
--------------

* *Valtiokonsernin talousohjauksen tila – tuki vai taakka?*. Tampere: Tampereen yliopisto, 2010. ISBN 978-951-44-7996-0.
* *Hiljainen hälytys – Yhteiskunnan häiriötilanteiden hallinnan tila vuosina 2012–2014*. Helsinki: Helsingin yliopisto, 2010. ISBN 978-951-51-1875-2.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Shinonome** (jap. 東雲) oli keisarillisen Japanin laivaston Fubuki-luokan hävittäjä toisessa maailmansodassa.

Valmistus
---------

*Pääartikkeli: Fubuki-luokka*
Alus tilattiin vuoden 1935 laivasto-ohjelmassa Sasebon laivastontelakalta, missä köli laskettiin 12. elokuuta 1926. Alus laskettiin vesille 26. marraskuuta 1927 ja otettiin palvelukseen 27. toukokuuta 1928.

Palvelus
--------

Keisarillisen Japanin laivaston hyökätessä Pearl Harboriin alus oli 1. laivaston 3. hävittäjälaivueen 12. hävittäjäviirikössä, jonka muut alukset olivat *Shirakumo* ja *Murakumo*. Alus lähti 20. marraskuuta 1941 laivueen mukana merelle lähteneessä viirikössä Kuresta Samahiin Hainaniin, jonne se saapui 26. marraskuuta.

Alus suojasi 4.-11. joulukuuta viirikön kanssa joukkojenkuljetussaattueen Samahista Malakan niemimaalle, missä viirikön alukset tukivat Khota Bharun maihinnousua. Operaatiosta vapauduttuaan viirikkö jatkoi matkaansa Cam Ranh Bayhin.

Alus kuului 16.-17. joulukuuta Brittiläiselle Borneolle hyökänneeseen osastoon. Hollannin Itä-Intian ilmavoimien GVT-7:n lentoveneen X-32 pudottamat kaksi pommia osuivat 18. joulukuuta 1941 alukseen Sarawakin rannikolla Mirin lähistöllä. Osumien seurauksena aluksen taaempi ammusvarasto räjähti tuhoten aluksen. Alus vei upotessaan mukanaan koko miehistön. Laivasto poisti aluksen 15. tammikuuta 1942 alusluettelosta.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Shinonome (1927)**.
* Gardiner, Robert (toim.): *Conway’s All the World’s Fighting Ships 1922–1946*. London: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – An International Encyclopedia*. London: Arms and Armour, 1988. ISBN 0-85368-910-5. (englanniksi)

### Viitteet

1. ↑  Whitley 1988, s. 192.
2. 1 2 3  combinedfleet.com

*Fubuki*-luokan hävittäjät

|  |  |
| --- | --- |
| Fubuki-luokka | *Fubuki* - *Shirayuki* - *Hatsuyuki* - *Miyuki* - *Murakumo* - *Shinonome* - *Usugumo* - *Shirakumo* - *Isonami* - *Uranami* |
| Ayanami-luokka | *Ayanami* - *Shikinami* - *Asagiri* - *Yūgiri* - *Amagiri* - *Sagiri* - *Oboro* - *Akebono* - *Sazanami* - *Ushio* |
| Akatsuki-luokka | *Akatsuki* - *Hibiki* - *Ikazuchi* - *Inazuma* |

|  |
| --- |
| Edeltäjä: Mutsuki-luokka – Seuraaja: Hatsuharu-luokka |
**Shinji Nakano** (jap. 中野信治, s. 1. huhtikuuta 1971 Osaka) on japanilainen autourheilija. Hän ajoi kausilla 1997–1998 Formula 1 -sarjassa. Hän saavutti 2 MM-pistettä ajamalla kahdesti kuudenneksi.

Uran alkuvaiheet
----------------

Uransa alussa Nakano ajoi Britannian Vauxhall-Lotus mestaruussarjassa vuonna 1990, missä hän sijoittui viidenneksi. Hän testasi myös Domen keskeneräiseksi jäänyttä F1-autoa vuonna 1996.

Formula 1 -ura
--------------

Nakano debytoi F1-sarjassa kauden 1997 Australian GP:ssä Prost-tallin kuljettajana. Kaudelta 1997 Nakano onnistui sijoittumaan kahdesti kuudenneksi saaden näin kaksi MM-pistettä.

Kaudeksi 1998 Prost-talli vaihtoi uusien Peugeot'n moottorien myötä Nakanon Jarno Trulliin. Nakano siirtyi tämän takia Minardi-talliin. Nakano ei onnistunut ajamaan pisteille kertaakaan koko kauden aikana. Kausi 1998 jäi samalla Nakanon viimeiseksi F1-sarjassa. Kahden kautensa aikana hän osallistui yhteensä 33 Grand Prix -kilpailuun. Vuonna 1999 hän testasi vielä Jordanin autoa.

F1:n jälkeen
------------

F1-sarjan jälkeen Nakano kilpaili muun muassa Champ Car -sarjassa. Vuonna 2003 hän osallistui Indianapolis 500 -kilpailuun Beck Motorsportsin ratissa. Nakano osallistui vuosina 2006, 2008 ja 2011–2014 Le Mansin 24 tunnin ajoon.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Prost | AUS7 | BRA14 | ARGKesk. | SMRKesk. | MONKesk. | ESPKesk. | CAN6 | FRAKesk. | GBR11† | GER7 | HUN6 | BELKesk. | ITA11 | AUTKesk. | LUXKesk. | JPNKesk. | EUR10 | 2 | 18. |
| 1998 | Minardi | AUSKesk. | BRAKesk. | ARG13 | SMRKesk. | ESP14 | MON9 | CAN7 | FRA17† | GBR8 | AUT11 | GERKesk. | HUN15 | BEL8 | ITAKesk. | LUX15 | JPNKesk. |  | 0 | 18. |

Lähteet
-------

1. ↑
2. ↑  Where are they now? Oldracingcars.com. Viitattu 1.9.2008. (englanniksi)
3. 1 2 3  Kanal, Samarth: The 7 Japanese point-scorers F1 rookie Yuki Tsunoda is looking to emulate *Formula1.com*.  23.1.2021. Formula One World Championship Limited. Viitattu 16.1.2022. (englanniksi)
4. ↑  1997 Formula One season drivers Formula1.com. Viitattu 1.9.2008. (englanniksi)
5. ↑  1998 Formula One season drivers Formula1.com. Viitattu 1.9.2008. (englanniksi)
6. ↑  Kuljettajat: Shinji Nakano F1-ruutu.  Arkistoitu 3.5.2015. Viitattu 1.9.2008.

Aiheesta muualla
----------------

* Shinji Nakano ChicaneF1-sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Japani

 |

 |
**Yrjö Heikki Syväri von Hertzen** (9. syyskuuta 1942 Helsinki – 31. tammikuuta 2022 Porvoo) oli suomalainen poliitikko, joka edusti Kokoomusta.

Elämä
-----

Von Hertzen valmistui filosofian kandidaatiksi Tukholman yliopistosta vuonna 1972. Von Hertzen toimi muun muassa Kokoomuksen Nuorten Liiton pääsihteerinä vuosina 1970–1976, YTV:n osastopäällikkönä 1976–1982, Helsingin sosiaali- ja terveystoimen apulaiskaupunginjohtajana 1982–1990 sekä sosiaali- ja terveysministeriön kansliapäällikkönä 1990–1994. Lisäksi hän hoiti useita luottamustehtäviä sekä kuului Helsingin (1973–1982) ja sittemmin Imatran (1997–1998) ja Kotkan (2001–) kaupunginvaltuustoon. Von Hertzen oli 1983–1987 kokoomuksen Helsingin-piirin puheenjohtaja ja puolueen puoluehallituksen jäsen.

Von Hertzen julkaisi puheenvuorokirjoja sekä muistelmateoksen *Tienhaarassa*.

Yksityiselämä
-------------

Heikki S. von Hertzenin isä oli Heikki von Hertzen, ja Markku von Hertzen on hänen veljensä. Hänen puolisonsa oli vuodesta 1994 vuoteen 2010 kirjailija-toimittaja Ulla-Maija von Hertzen. (nyk. Sievinen). Heillä on yksi yhteinen lapsi, juontaja-tapahtumatuottaja Johanna von Hertzen.

Julkaisuja
----------

* 1970 – *Miksi kiipesitte palmuun, Presidentti: Kysymyksiä niille, joiden pitäisi tietää*
* 1984 – *Värisuora: Pääkaupungin pelikortit*
* 1987 – *Tyhjäkäynti: Ympäristöhaitta hallinnossakin*
* 1988 – *Puolet stadista*
* 1993 – *Tienhaarassa*

Lähteet
-------

* *Kuka kukin on: Henkilötietoja nykypolven suomalaisista 2003*, s. 215. Helsinki 2002. ISBN 951-1-18086-X
* Hertzen, Heikki S. von. Porvarillisen Työn Arkisto.

### Viitteet

1. ↑  Saari, Miia: Heikki S. von Hertzen on kuollut *Helsingin Sanomat*.  6.2.2022. Helsinki:  Sanoma Media Finland Oy. Viitattu 6.2.2022.

Aiheesta muualla
----------------

* Heikki S. von Hertzenin muistokirjoitus Helsingin Sanomissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat

 |
|  |
| Taiteenala | 
* ULAN

 |

 |
**Huhtikuun 6. päivän nuorisoliike** on egyptiläinen Arabikeväässä toiminut oppositioryhmä. Se vaati Hosni Mubarakin valtalauden lopussa sananvapautta ja vastusti nepotismia ja paikoilleen jämähtänyttä talouskehitystä.

Ryhmän perusti keväällä 2006 eräs entinen Kefaya-aktivisti. Huhtikuun 6. päivän nuorisoliike perustettiin alkujaan tukemaan 6. huhtikuuta 2008 pidettyä teollisuustyöläisten lakkoa. Ryhmä otti ajatuksia toimintaansa muun muassa Serbian oppositioliike Otporilta.
Ryhmän jäsenet ovat olleet pääosin hyvin koulutettuja nuoria.
Ryhmä käytti yhteydenpitoon ja sanomansa levittämiseen internetin sosiaalisia medioita, 
kuten Facebookia, Twitteriä ja Flickriä.

Vuonna 2013 liike liittyi Tamarodiin, joka vastusti Mursin hallintoa. Vuonna 2013 valtaan noussut sotilashallitus pidätti monia liikkeen johtajia.

Lähteet
-------

1. ↑  Anne Kauranen: Nouseeko joku heistä johtajaksi.  *Aamulehti*, 2.2.2011, s. A04.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:April 6 Youth Movement
**Mikko Erkki Tikanoja** (17. maaliskuuta 1922 Vaasa – 13. marraskuuta 2012 Helsinki) oli suomalainen yritysjohtaja, joka sai kauppaneuvoksen arvonimen.

Tikanojan vanhemmat olivat kauppias Otto Valfrid Tikanoja ja Anni Sofia Holtti ja puoliso vuodesta 1947 ekonomi Aira Kyllikki Ruokonen. Tikanoja tuli ylioppilaaksi Vaasan suomalaisesta lyseosta 1940 ja valmistui ekonomiksi Helsingin kauppakorkeakoulusta 1947. Hän oli J. Heitto Oy:n konttoripäällikkö Helsingissä 1947–1948, H. Saastamoinen & Pojat Oy:n konttoripäällikkö ja apulaisjohtaja Kuopiossa 1948–1958, hallinnollinen johtaja ja autolinjan johtaja 1958–1964, H. Saastamoinen Oy:n varatoimitusjohtaja 1964–1968, Saastamoinen-yhtymän tukkukauppa- ja autolinjan toimitusjohtaja vuodesta 1968, Saastamoinen Yhtymä Oy:n johtokunnan jäsen 1971–1978 ja hallituksen varapuheenjohtaja vuodesta 1980 sekä Tukkumanni Oy:n toimitusjohtaja 1980–1982. Tikanojalla oli myös useita liike-elämän ja muita luottamustehtäviä. Sotilasarvoltaan hän oli reservin kapteeni (1972). Kauppaneuvoksen arvonimen Tikanoja sai 1981.

Lähteet
-------

1. 1 2  Luttinen, Jaana: Kauppaneuvos Mikko Tikanoja (1922–2012). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 7.12.2022.
2. 1 2  Mikko Tikanoja *Biografiasampo*. Viitattu 7.12.2022.
Imperial Leather -saippua myyntipakkauksessaan
**Imperial Leather** on brittiläisen PZ Cussons -kosmetiikkayhtiön tuotemerkki saippuoille ja muille hygieniatuotteille. Tuoteperheen tunnetuin jäsen on palasaippua, jota on valmistettu jo 1930-luvulta saakka. Imperial Leather -tuotteita on saatavilla ainakin Australiassa, Etelä-Afrikassa, Indonesiassa, Intiassa, Iranissa, Keniassa, Pakistanissa, Saksassa, Suomessa, Tanskassa, Uudessa-Seelannissa ja Yhdistyneissä Arabiemiraateissa. Nykyisin saippuan tuotanto on siirretty Thaimaahan.

Imperial Leather -saippuan historia alkaa venäläisestä emigrantista kreivi Orlovista, joka loi *Eau de Cologne Imperiale Russe -*nimeä kantavan parfyymin vuonna 1768. Tämän hajusteen aromi oli samankaltainen kuin venäläisen nahan (en:Russia leather) käsittelyssä käytetyn tökötin eli koivusta kuivatislatun tervan haju. Tästä on peräisin saippuan nimi. Vuonna 1938 Alex Tom Cussons kehitti alkuperäisen parfyymin pohjalta saippuan ja muita toilettitarvikkeita.

1940-luvulla kaikki saippua oli säännöstelyn alla Englannissa toisesta maailmansodasta johtuen. Sota-aikana Imperial Leather -saippuaa markkinoitiin ja myös pidettiin parhaana saippuavaihtoehtona, koska se kesti käytössä pitempään kuin muut saippuat.

Saippuan koostumus
------------------

Tuoteselosteen mukaan Imperial Leather -palasaippuan ainesosat ovat:

* palmuöljyn natriumsuola (engl. *sodium palmate*)
* öljypalmun siemenöljyn rasvahappojen (palmuydinöljy) natriumsuola (engl. *sodium palm kernelate*)
* glyseriini
* natriumkloridi
* natriumkarbonaatti
* natriumlauryylieetterisulfaatti (engl. *sodium laureth sulfate*)
* tetranatrium-EDTA
* etidronihappo
* kumariini
* eugenoli
* linaloli
* bentsyylibentsoaatti
* geranioli
* sitronelloli
* α-isometyylijononi (engl. *alpha-isomethyl ionone*)
* talkki
* hajustetta (engl. *parfym*)
* vettä (*Aqua*, liuottimena)
* väriaineet CI 77891 (titaanidioksidi), CI 77220 (kalsiumkarbonaatti), CI 11680, CI 71105, CI 74260 (*Phthalocyanine Green G*), CI 12490

Lähteet
-------

1. ↑  Stiling, M. (1980). Famous Brand Names, Emblems and Trademarks. Surrey: David & Charles Limited, s. 26. ISBN 0-7153-8098-2.
2. ↑  Imperial Leather 1x100g saippuapaketin tuoteseloste. Saippua ostettu Prismasta 23.1.2016.

Aiheesta muualla
----------------

* Valmistajan kotisivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Imperial Leather
**Səməd Vurğun** (oikea nimi *Səməd Yusif oğlu Vəkilov*, ven. Самед Вургун, *Samed Vurgun*, Самед Юсиф оглы Векилов, *Samed Jusif ogly Vekilov*; 21. maaliskuuta 1906 nykyisen Qazaxin piirin Yuxarı Salahlın kylä – 27. toukokuuta 1956 Baku) oli azerbaidžanilainen runoilija, näytelmäkirjailija ja yhteiskunnallinen vaikuttaja. Häntä pidetään azerinkielisen nykyrunouden alullepanijana.

Səməd Vurğun syntyi talonpojan perheeseen. Hän valmistui Qazaxin opettajaseminaarista vuonna 1924, työskenteli opettajana, opiskeli Moskovan yliopistossa ja suoritti jatko-opintoja Bakussa. Vurğunin ensimmäiset teokset ilmestyivät vuonna 1924. 1700-luvun runoilijasta kertova runomuotoinen näytelmä *Vaqif* (1937) ja runonäytelmä *Fərhad və Şirin* (1941) saivat Stalin-palkinnon vuonna 1941 ja 1942. Vurğun toimi myös klassisen ja neuvostorunouden azerintajana.

Vurğun liittyi Neuvostoliiton kommunistiseen puolueeseen vuonna 1940. Vuonna 1943 hän sai Azerbaidžanin SNT:n ansioituneen taiteilijan ja kansanrunoilijan arvonimet. Vuonna 1945 hänet valittiin Azerbaidžanin tiedeakatemian akateemikoksi. Hän toimi myös Neuvostoliiton korkeimman neuvoston edustajana. Runoilija on palkittu kahdella Leninin kunniamerkillä.

Lähteet
-------

1. 1 2  Kratkaja literaturnaja entsiklopedija *feb-web.ru*. Viitattu 27.12.2010.
2. ↑  Bolšaja sovetskaja entsiklopedija *slovari.yandex.ru*. Viitattu 27.12.2010. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Səməd Vurğun** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef
* İslâm Ansiklopedisi

 |

 |
**Huhtikuun tytöt** on kirjailija Reijo Mäen Vares-kirjasarjan viidestoista osa. Se julkaistiin vuonna 2004. Kirjan nimi viittaa kolmeen nuoreen naiseen, jotka katosivat salaperäisesti Turussa huhtikuussa vuonna 1983. Tapaus on selvittämättömänä kansakunnan kollektiivinen trauma. Vares kaivelee tapausta aiheesta lehtijuttua tekevän toimittaja Ruuhion pyynnöstä ja löytää uusia johtolankoja, jotka vievät yllättäville ja vaikutusvaltaisille tahoille. Vares ratkaisee tapauksen lähinnä onnella.

Vastaanotto
-----------

Helsingin Sanomien Tommi Aitio arvioi Mäen dekkarien käyvän vuosi vuodelta levottomammiksi. Vares on supersankari, joka operoi sujuvasti reaalimaailman ja oman todellisuutensa lainalaisuuksien välisellä ei-kenenkään-maalla. Turun Sanomien Kimmo Rantasen arvion mukaan lörpöttely on aiempaa vähemmän tai sitten vitsit ovat parempia. Huhtikuun tytöt oli ilmestymisvuonnaan kolmanneksi myydyin kotimainen kaunokirja ja sitä ostettiin 82 900 kappaletta.

Elokuvaversio
-------------

Kirjasta on myös tehty elokuva *Vares – Huhtikuun tytöt*, joka tuli ensi-iltaan 20. huhtikuuta 2011. Sen on ohjannut Lauri Törhönen. Jussi Varesta esittää Antti Reini.

Lähteet
-------

1. ↑  Aitio, Tommi: Kirja-arvioita: Turun mafiat *Helsingin Sanomat*.  28.7.2004. Viitattu 26.11.2018.
2. ↑  Rantanen, Kimmo: Reijo Mäen Huhtikuun tytöt *ts.fi*. Viitattu 26.11.2018.
3. ↑  Myydyimmät kotimaiset kaunokirjat vuonna 2004 *kustantajat.fi*.  Arkistoitu 30.9.2020.
4. ↑  Pika-Vares pettää *Helsingin Sanomat*.  14.4.2011. Viitattu 26.11.2018.
Magma Geopark
**Magma Geopark** on Norjan toinen virallinen Geopark, joka listattiin sekä European Geoparks Networkin että UNESCO avustaman Global Networks of National Geoparksin toimesta vuonna 2010. Magma Geoparkin alue on 2329 km² alue, joka lepää Euroopan suurimman anortosiittiesiintymän päällä. Geologinen alue sijaitsee viiden kunnan alueella, jotka ovat Bjerkreim, Eigersund, Flekkefjord, Lund ja Sokndal (N58°26’52’’ E006°00’22’’).

1,5 miljardia vuotta sitten Magma Geoparkin maisema oli suurilta osin hehkuvaa laavaa ja korkeita vuoria. Miljoonien vuosien kuluessa jäätiköt ovat muokanneet maisemaa auttaen nykyisen maiseman syntyä. Alueen kivityyppi on anortosiitti, joka on yleisempi kivilaji kuussa kuin maan pinnalla. 

Magma Geopark on matkailualue, jossa sijaitsee useita luonto-, kulttuuri- ja historiakohteita niin paikallisille kuin matkailijoillekin. Alueella on myös laaja verkosto reittejä ja paikkoja harrastaa luonnossa. Alueen luontoaktiviteetteja ovat ainakin vaellus, pyöräily, kiipeily ja melonta.

Aiheesta muualla
----------------

* Magma Geopark
* Magma Geopark/Twitter
* Magma Geopark/Facebook
**Arvid Johan Jansson** (8. lokakuuta 1884 Hammarland – 13. toukokuuta 1976 Eckerö) oli suomalainen ruotsin kielellä kirjoittanut kirjailija.

Arvid Jansson oleskeli siirtolaisena Yhdysvalloissa 1902–1912 ja 1913–1920 sekä Kanadassa 1924–1931 tehden pääasiassa metsä- ja rakennustöitä. Palattuaan pysyvästi Suomeen hän työskenteli Verdandi-vakuutusyhtiön tarkastajana. Jansson julkaisi 1970-luvun alussa neljä omakustannekirjaa omien elämänvaiheittensa pohjalta.

Teoksia
-------

* *Forntida öden och händelser* : noveller. Författare, Eckerö 1971
* *Min levnadsskildring och berättelse*. Författare, Eckerö 1971
* *Trohetens seger* : roman. Författare, Eckerö 1971
* *Den strävsammes vinning*. Författare, Eckerö 1972

Lähteet
-------

* Arvid Jansson SKS:n kirjailijamatrikkelissa (toimimaton linkki)
* Eckerö kultur : Arvid Jansson

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Ruotsi

 |

 |
Julia oli Marcus Antoniuksen äiti. Julian vanhemmat olivat Lucius Julius Caesar ja Fulvia. Julian veli oli Lucius Julius Caesar, joka oli vuoden 64 eaa. konsuli. Julia oli kaukaista sukua Julius Caesarille. 

Julia oli naimisissa Marcus Antonius Creticuksen kanssa. Heillä oli kolme poikaa triumviri Marcus Antonius, Lucius Antonius ja Gaius Antonius. Antonius kuoli noin 72eaa. taisteltuaan epäonnisesti merirosvoja vastaan. Jossain vaiheessa Julia nai Publius Cornelius Lentulus Suran. Lentulus teloitettiin 63 eaa. osallisuudestaan Catilinan salaliittoon. Julia ei mennyt enää uudestaan naimisiin. 

Proskription aikaan Julia onnistui pelastamaan proskriptoiduksi tulleen veljensä. Perusian sodan jälkeen Julia lähti Roomasta poikansa luokse itään. Matkalla Julia vieraili Sextus Pompeiuksen luona Sisiliassa, joka otti Julian lämpimästi vastaan. Julian mukana Sextus lähetti Antoniukselle tarjouksen liitosta Octavianusta vastaan.
Plutarkhoksen mukaan Julian olleen aikansa arvovaltaisimpia ja älykkäimpiä naisia.

Lähteet
-------

* Goldsworthy, Adrian: *Antonius ja Kleopatra*. Ajatus kirjat, 2011. ISBN 9789510338674.
* Plutarkhos: *Kuuluisien miesten elämäkertoja*. WSOY. ISBN 9510157945.

### Viitteet

1. ↑  Plutarkhos s.19
2. ↑  Goldsworthy s.286
3. ↑  Plutarkhos s.1
**Juli Markovitš Daniel** (ven. Ю́лий Ма́ркович Даниэ́ль; 15. marraskuuta 1925 Moskova – 30. joulukuuta 1988 Moskova) oli neuvostoliittolainen kirjailija, runoilija, kääntäjä ja toisinajattelija. Hänet tuomittiin viideksi vuodeksi vankeuteen toisen toisinajattelijan Andrei Sinjavskin kanssa näytösoikeudenkäynnissä Leonid Brežnevin kaudella vuonna 1966.

Aikaisempi elämä ja toinen maailmansota
---------------------------------------

Juli Daniel syntyi Moskovassa saksanjuutalaiseen perheeseen. Vuonna 1942 toisen maailmansodan aikana hän valehteli ikänsä ja ilmoittautui vapaaehtoisena rintamalle.

Kirjailijana ja vankeudessa
---------------------------

Daniel valmistui vuonna 1950 Moskovan pedagogisesta instituutista ja työskenteli koulun opettajana Kalugan ja Moskovan alueella. Hän työskenteli myös kääntäjänä. Hän alkoi kirjoittaa satiirisia samizdat-kertomuksia salanimellä **Nikolai Aržak** ja arvosteli neuvostojärjestelmän absurdiutta. Vuonna 1965 hänet vangittiin Andrei Sinjavskin kanssa. Heidät tuomittiin vankeuteen työleirille "neuvostovastaisesta toiminnasta" 14. helmikuuta 1966 huolimatta ulkomaisista ja kotimaisista vastalauseista. He toivoivat, että kirjoituksillaan he voisivat vaikuttaa kommunistihallinnon loppumiseen.

Daniel vapautui vankeudesta vuonna 1970 ja asettui Kalugaan, eikä hän saanut neuvostoaikana palata Moskovaan.

Lähteet
-------

1. ↑  Colemann, Fred: *The Decline and Fall of Soviet Empire: Forty Years That Shook The World, from Stalin to Yeltsin*. ST.Martin's Griffin, 1997. ISBN 0-312-16816-0.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Norja
	+ 2
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Encyclopedia of Modern Ukraine
* Europeana
* SNAC
* IdRef

 |

 |
| "All the Way from Memphis"Mott the Hoople |
| --- |
| Singlen "All the Way from Memphis" kansikuva |
| Singlen tiedot |
|  Albumilta | *Mott* |
|  Julkaistu | elokuu 1973 |
|  Formaatti | 7"-single |
|  Tuottaja(t) | Mott the Hoople |
|  Tyylilaji | glam rock, rock and roll |
|  Kesto | 03.15 (singleversio) |
|  Levy-yhtiö | Yhdistynyt kuningaskunta CBS Records  Yhdysvallat Columbia Records |
| Listasijoitukset |
| Yhdistynyt kuningaskunta 10. (8. syyskuuta 1973) 
Irlanti 17. (4. lokakuuta 1973) |
| Mott the Hooplen muut singlet |
| "Honaloochie Boogie"1973 | "All the Way from Memphis"1973 | "Roll Away the Stone"1973 |

**All the Way from Memphis** on brittiläisen Mott the Hoople -yhtyeen kappale sekä single vuonna 1973 ilmestyneeltä albumilta *Mott*. Kokonaan Ian Hunterin käsialaa oleva kappale nousi Britannian singlelistan sijalle kymmenen.

Kappale sai innoituksensa Mott the Hooplen Yhdysvaltain-kiertueelta. Yhtye oli matkustamassa Memphisiin ja kitaristi Mick Ralphs päätti matkustaa kosketinsoittaja Verden Allenin kanssa määränpäähän maitse. Yhtyeen muut jäsenet käyttivät lentokonetta ja lentoyhtiö kadotti Ralphsin kitaran. Saavuttuaan määränpäähän, yhtyeen roudarit olivat kadonneet Ralphs ja Allen mukanaan, lipunmyynti keikalle oli heikkoa ja myöhemmin Ralphsin hotellihuone ryövättiin. Lopulta yhtye kuitenkin vastaanotti viestin siitä, että keikan lipunmyynti oli yhtäkkiä alkanut kasvaa.

Vuonna 1974 Mott the Hooplen lämmittely-yhtyeenä Yhdysvalloissa toimineen Queen-yhtyeen kitaristin Brian Mayn mukaan kappaleen esittäminen Memphisissä oli "hieno hetki viestikapulan palauttamisessa rock 'n' rollin pääkaupunkiin".

Singlen b-puolena toimi rauhallinen pianoballadi "Ballad of Mott the Hoople", joka myös sisältyy *Mott* -albumille.

Kappaleet singlellä
-------------------

**A-puoli**

1. All the Way from Memphis – 3.15 (säv. Ian Hunter)

**B-puoli**

1. 
2. Ballad of Mott the Hoople (March 26, 1972 - Zurich) – 5.40 (säv. Hunter/Dale Griffin/Pete "Overend" Watts/Mick Ralphs/Verden Allen)

Lähteet
-------

1. ↑  All the Way from Memphis / Ballad of Mott the Hoople rateyourmusic.com. Viitattu 17.8.2010.  (englanniksi)
2. ↑  Chart Stats - Mott The Hoople - All the Way from Memphis chartstats.com. Viitattu 12.7.2010.  (englanniksi)
3. ↑  The Irish Charts - All there is to know irishcharts.ie. Viitattu 12.7.2010.  (englanniksi)
4. ↑  All the Way from Memphis by Mott the Hoople Songfacts songfacts.com. Viitattu 17.8.2010.  (englanniksi)
5. ↑  Robert Dimery: *1001 albumia, jotka jokaisen on kuultava edes kerran eläessään*, s. 298. Kiina: Werner Söderström Osakeyhtiö, 2010. ISBN 978-951-0-36217-4.